Փրկարար ծառայության ստորաբաժանումները մայիս ամսին իրականացրել են 1606 ելք, որից 431 (26,8 տոկոս)` արտակարգ դեպք, 712 (44,3 տոկոս)` կենցաղային կանչ, 97 (6 տոկոս)` կեղծ ահազանգ, 366 (22,8 տոկոս)՝ այլ դեպք: Նախորդ տարվա նույն ժամանակահատվածի համեմատ ելքերի քանակն աճել է 165-ով (11,5 տոկոս): Արտակարգ դեպքերի մեծ մասը գրանցվել է մայրաքաղաքում: Մարզերից ամենաշատ դեպքեր գրանցվել են Արմավիրում՝ 66, ամենաքիչը՝ Վայոց ձորում՝ 14: Արտակարգ դեպքերից զոհվել է 14 մարդ (այդ թվում՝ 2 կին եւ 1 երեխա), տուժել` 984 մարդ (այդ թվում՝ 251 կին եւ 161 երեխա): Փրկարարները 24 մարդու կյանք են փրկել: 2017 թվականի մայիսի համեմատ արտակարգ դեպքերի քանակն աճել է 125-ով, զոհերի քանակը նվազել է 9-ով, տուժածների քանակն աճել 182-ով: